കലാച്ചി

കസാക്കിസ്ഥാനിലെ അക്മോള മേഖലയിലെ എസിൽ ജില്ലയിൽ സ്ഥിതിചെയ്യുന്ന ഒരു ഗ്രാമീണ പ്രദേശമാണ് കലാച്ചി (Kazakh: Кaлaчи, Kalachi), മുമ്പ് കലാചെവ്സ്കി (Kalachevskiy) എന്നാണിതറിയപ്പെട്ടിരുന്നത് . ഒഴിപ്പിക്കലിന് മുമ്പ് ഇവിടെ ഏകദേശം 810 പേർ താമസിച്ചിരുന്നതായി റിപ്പോർട്ടുകളുണ്ട്. ഉറക്ക മഹാമാരി 2013 മാർച്ച് മുതൽ ഇവിടുത്തെ ജനങ്ങൾക്കിടയിൽ ഒരു ഉറക്ക 'രോഗം' ഏകദേശം 140 പേരിലേക്ക് വ്യാപിച്ചതായി റിപ്പോർട്ട് ചെയ്യപ്പെട്ടു. 2014-ൽ, ഗ്രാമത്തിലെ ജനസംഖ്യയുടെ ഏകദേശം അഞ്ചിലൊരുഭാഗത്തെ ഒരു തരത്തിലുള്ള 'ഉറക്ക സിൻഡ്രോം' ബാധിച്ചതായി റിപ്പോർട്ട് ചെയ്യപ്പെട്ടു. 2015 ജനുവരിയിൽ, ഗ്രാമവാസികളുടെ പകുതിയിലധികം പേർ മറ്റിടങ്ങളിലേക്ക് താമസം മാറ്റാൻ പദ്ധതിയിടുന്നതായി റിപ്പോർട്ടുകൾ പുറത്തുവന്നു. പിന്നീട്, സമീപത്തുള്ള ഉപേക്ഷിക്കപ്പെട്ട ഒരു ഖനിയിൽ നിന്നുള്ള ഉയർന്ന കാർബൺ മോണോക്സൈഡ് അളവാണ് നഗരത്തിലെ ഓക്സിജൻ നില കുറയാൻ കാരണമായതെന്നും അതാണ് ഈ അസാധാരണമായ ഉറക്കരോഗത്തിന് കാരണം എന്നും കണ്ടെത്തി. നുറുങ്ങുകൾ കഥാകാരി കെ.ആർ. മീര എഴുതിയ കലാച്ചി നോവലിന് പ്രചോദനം കലാച്ചിയിലെ അപൂർവ 'ഉറക്ക രോഗത്തെ' സംബന്ധിച്ചുള്ള വാർത്ത ഒരു വിദേശ ചാനലിൽ കണ്ടതിൽ നിന്നാണെന്ന് മീര എഴുതിയിട്ടുണ്ട്. അവലംബം